ΓΡΑΠΤΗ ΕΡΩΤΗΣΗ E-1408/00

υποβολή: Willy De Clercq (ELDR) προς την Επιτροπή

(5 Μαΐου 2000)

Θέμα: Αξιολόγηση των επιπτώσεων της αειφορίας

Η πρωτοβουλία της Επιτροπής να πραγματοποιήσει μία αξιολόγηση των επιπτώσεων της αειφορίας για τον προτεινόμενο νέο γύρο διαπραγματεύσεων στο πλαίσιο του ΠΟΕ είναι εξαιρετικά σημαντική και καλοδεχούμενη.

Θα καταστεί άραγε αυτή η αξιολόγηση των επιπτώσεων της αειφορίαςποχρεωτική για όλες τις μελλοντικές διμερείς και πολυμερείς διαπραγματεύσεις επί εμπορικών συμφωνιών οι οποίες διεξάγονται σε περιφερειακό επίπεδο και σε επίπεδο Ευρωπαϊκής Ένωσης;

Ποιοι είναι οι μηχανισμοί που θα εισαχθούν προκειμένου να εξασφαλισθεί ότι τα αποτελέσματα της παρούσας αλλά και των μελλοντικών αξιολογήσεων θα λαμβάνονται επαρκώςπόψη στην εμπορική πολιτική της Ευρωπαϊκής Ένωσης;

Θα εξακολουθήσει η Επιτροπή να προορίζει κονδύλια για την περαιτέρω ανάπτυξη της μεθοδολογίας περί αξιολογήσεως των επιπτώσεων της αειφορίας; Προτίθεται εξάλλου να ενθαρρύνει τα κράτη μέλη και άλλες χώρες μέλη του ΠΟΕ να διεξαγάγουν ίδιες συμπληρωματικές εργασίες; Δύναται τέλος να παράσχει τεχνική αρωγή σε εκείνες τις αναπτυσσόμενες χώρες που θα εκδηλώσουν ενδιαφέρον για την πραγματοποίηση παρόμοιων αξιολογήσεων;

Απάντηση του Κυρίου Lamy Εξόνόματος της Επιτροπής

(8 Ιουνίου 2000)

Η Επιτροπή δεσμεύεται ήδη με τη συνθήκη ΕΕ να ενσωματώσει τις περιβαλλοντικές πτυχές σε όλους τους τομείς της κοινοτικής πολιτικής και να προωθήσει την αειφόρο ανάπτυξη. Υπάρχουν ποικίλοι τρόποι με τους οποίους μπορούν να εκπληρωθούν οιποχρεώσεις αυτές, ένας από τους οποίους είναι η πραγματοποίηση αξιολογήσεων των επιπτώσεων της αειφορίας (ΑΕΑ), όμως δεν έχει προταθεί να καταστούνποχρεωτικές οι αξιολογήσεις αυτές. Η Επιτροπή έχει αναλάβει τη δέσμευση να συνεχίσει την ΑΕΑ για τις διαπραγματεύσεις του Παγκόσμιου Οργανισμού Εμπορίου (ΠΟΕ), καθώς και να προβεί σε παρόμοιες ενέργειες σε ότι αφορά την Ευρω-μεσογειακή ζώνη ελευθέρων συναλλαγών.

Τα αποτελέσματα των ΑΕΑ για τις διαπραγματεύσεις του ΠΟΕ θα κυκλοφορήσουν ευρέως στην Επιτροπή και θα συζητηθούν στην ομάδα επαφών ΑΕΑ της Επιτροπής, η οποία παρακολουθεί την πρόοδο της εργασίας αυτής. Επίσης, θα δημοσιευθούν στις σελίδες web του εργολήπτη του έργου αυτού και της Γενικής Διεύθυνσης Εμπορίου, παρέχοντας έτσι τη δυνατότητα σε κάθε ενδιαφερόμενο μέρος να συμβάλλει άμεσα. Τα αποτελέσματα θα χρησιμεύσουν ώστε οιπεύθυνοι για τη λήψη αποφάσεων να είναι σε θέση να διασφαλίσουν ότι τα αποτελέσματα των διαπραγματεύσεων συμφωνούν με το στόχο της αειφόρου ανάπτυξης. Απομένει να αποπερατωθούν και άλλες εργασίες αξιολόγησης, αλλά η Επιτροπή έχει αναλάβειποχρέωση να τηρήσει την βασική αρχή της διαφάνειας και γνωρίζει ότι είναι αναγκαίο να διασφαλισθεί μια συνεκτική προσέγγιση.

Η Επιτροπή έχει διαθέσει σημαντικούς οικονομικούς και ανθρώπινους πόρους για την ΑΕΑ που αφορά τον ΠΟΕ και το επόμενο στάδιο αυτής θα περιλαμβάνει την τελειοποίηση της μεθοδολογίας της αξιολόγησης. Θα εξακολουθήσει να παρέχει πόρους, εφόσον χρειάζεται και εφόσον είναι δυνατόν. Λόγω του εξαιρετικά περίπλοκου χαρακτήρα αυτού του σχετικά νέου χώρου εργασίας, η Επιτροπή στηρίζεται, σε μεγάλο βαθμό, στους διαθέσιμους ανεξάρτητους κατάλληλους πραγματογνώμονες για την πραγματοποίηση των αξιολογήσεων. Η Επιτροπήποστηρίζει την διεθνή ανταλλαγή πληροφοριών και εμπειριών σε ότι αφορά τις αξιολογήσεις των επιπτώσεων, μεταξύ άλλων, το έργο που έχει ήδη αναληφθεί στο χώρο αυτό από το Πρόγραμμα των Ηνωμένων Εθνών για το Περιβάλλον και τον Οργανισμό Οικονομικής Συνεργασίας και Ανάπτυξης. Η Επιτροπή έχει επίσης αναλάβει δέσμευση για την παροχή τεχνικής βοήθειας στις αναπτυσσόμενες χώρες σε ότι αφορά την ανάπτυξη εμπορικής πολιτικής για να διασφαλίσει την πλήρη ένταξή τους στο διεθνές σύστημα συναλλαγών και την αποκόμιση του μέγιστου οφέλους. Εναπόκειται σε κάθε μέλος του ΠΟΕ- μεταξύ άλλων των αναπτυσσομένων χωρών-να αποφασίσει το ίδιο ποια μέσα θα χρησιμοποιήσει για την ανάπτυξη της εμπορικής του πολιτικής, μεταξύ άλλων, αν και πως θα πραγματοποιήσει παρόμοιες αξιολογήσεις αντίκτυπου.